# Dvor Trakošćan

Trakošćan 4

42250 Lepoglava

Razina :11

Razdjel 055-Ministarstvo kulture i medija

RKP broj: 00932

Matični broj: 03125483

OIB: 24929691978

Šifra djelatnosti: 9102

Šifra županije : 5 - Varaždinska

Šifra grada i općine: 12 – Bednja

**GODIŠNJI IZVJEŠTAJ**

 **O IZVRŠENJU FINANCIJSKOG PLANA**

 **ZA 2024. GODINU**

**SAŽETAK DJELOKRUGA RADA MUZEJA DVOR TRAKOŠĆAN**

Muzej Dvor Trakošćan ustrojen je kao proračunski korisnik Ministarstva kulture i medija RH te je javna ustanova u kulturi koja obavlja muzejsko-galerijsku djelatnost u skladu sa Zakonom u muzejima (NN br. 61/18, 98/19 i 114/22), Zakonom o zaštiti i očuvanju kulturnih dobara (NN br. 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15, 44/17, 90/18, 32/20, 62/20, 117/21 i 114/22). Uredbom o nazivima i koeficijentima složenosti poslova u javnim službama (NN br.25/13, 72/13, 151/13, 09/14, 40/14, 51/14, 77/14, 83/14, 87/14, 120/14, 147/14, 151/14, 11/15, 32/15, 38/15, 60/15, 83/15, 112/15, 122/15, 10/17, 39/17, 40/17, 74/17, 122/17, 9/18, 57/18, 59/18, 79/19 ,119/19, 50/20, 128/20 , 141/20, 17/21, 26/21, 78/21, 138/21. i 9/22, 31/22, 72/22,82/22, 99/22, 26/23, 46/23 i 22/2024), Statutom Muzeja Dvor Trakošćan od 02.11.2023., Kolektivnim ugovorom za zaposlene u ustanovama kulture od 2018. godine, Zakonom o ustanovama (NN br. 76/93, 29/97, 47/99, 35/08, 127/19 i 151/22), Zakonom o upravljanju javnim ustanovama u kulturi (NN br. 96/01, 98/19).

Muzej obavlja muzejske i druge stručne poslove u svezi s muzejskom građom i muzejskom dokumentacijom koju posjeduje u skladu sa zakonom, drugim propisima i Statutom Muzeja.

Muzejsku građu čine civilizacijska, prirodna i kulturna materijalna dobra kao dio nacionalne baštine značajne za povijest mjesta Trakošćan i samog Dvora Trakošćan. Muzejska dokumentacija sadrži podatke o muzejskih predmetima koji su potrebni za njihovu stručnu obradu, identifikaciju, određivanje podrijetla i stanja u kojem su pribavljeni te uvida u stanje muzejske građe.

Unutarnjim ustrojstvom osigurava se djelotvorno obavljanje djelatnosti i provođenje programa rada i razvoja muzeja: trajno zaštićivanje muzejske građe i muzejske dokumentacije kao kulturno dobro primjenom propisa o zaštiti kulturnih dobra, trajno zaštićivanje muzejskih lokaliteta i nalazišta, trajno zaštićivanje i obrazovno prezentiranje park šume kao jedinstvenog kulturno-spomeničkog kompleksa primjenom propisa o zaštiti kulturnih dobara, neposredno i posredno prezentiranje muzejske građe i muzejske dokumentacije javnosti putem stalnih, povremenih i pokretnih izložbi, konferencija, publikacija, edukativnih programa suradnja sa turističkim čimbenicima i njegovanje marketinških pristupa u djelovanju muzeja, omogućavanje uvida znanstvenim i stručnim suradnicima u muzejsku građu i muzejsku dokumentaciju radi njene znanstvene i stručne obrade, povezivanje u sustav muzeja Republike Hrvatske radi primjene jedinstvenog stručnog pristupa u obavljanju muzejske djelatnosti.

Dvor Trakošćan je kulturno dobro, zaštićena je povijesna cjelina koja se sastoji od dvorca, građevina uz dvorac, perivoja i park šume s jezerom. Dvorac je danas jedan od rijetkih objekata u Hrvatskoj sa sačuvanim vlastitim izvornim interijerom, povijesno usko vezanom uz arhitektonski okvir i život njegovih

vlasnika.

Muzej je pravna osoba upisana u sudski registar i Očevidnik muzeja i galerija i zbirki unutar pravnih osoba i fizičkih osoba u skladu sa Zakonom o muzejima koji se vodi pri Ministarstvu kulture i medija , a koja obavlja muzejsku djelatnost u svrhu proučavanja, obrazovanja i uživanja u materijalnoj i nematerijalnoj baštini čovječanstva i njegova okoliša u službi društva i njegova kulturnoga i gospodarskoga razvitka, otvorena za javnost.

Muzej posluje samostalno i obavlja svoju djelatnost na način određen zakonom, Statutom i drugim općim aktima Muzeja.

Muzej zastupa ravnateljica dr.sc. Goranka Horjan.

**OPĆI DIO**

* sažetak Računa prihoda i rashoda i račun financiranja
* račun prihoda i rashoda
* račun financiranja

Po ekonomskoj klasifikaciji, prihodi i primici, rashodi i izdaci :

* Planirani prihodi i primici po tekućem planu za 2024. iznose 1.855.004,00 €, a sastoje se od:
* Općih primitaka ( prihodi iz proračuna za plaće, dio materijalnih troškova i troškova za programsku djelatnost) izvršenje od 99,06 % u odnosu na tekući plan. Do povećanje prihoda u odnosnu na prošlu godinu dolazi zbog zapošljavanja 9 novih zaposlenika te zbog nove Uredbe o nazivima radnih mjesta, uvjetima za raspored i koeficijentima za obračun plaće u javnim službama te zbog Pravilnika o unutarnjem ustrojstvu i načinu rada muzeja Dvora Trakošćan.
* Vlastitih prihoda (prodaja suvenira, najam prostora i prodaja trupaca iz naše park šume) – izvršenje od 97,59 % u odnosu na tekući plan. Povećanje u odnosu na prošlu godinu se primjećuje zbog veće prodaje novih suvenira u našem dvorcu te veće prodaje trupaca iz naše park šume.
* Prihodi za posebne namjene ( od prodaja ulaznica ) – izvršenje od 103.74 %. Povećanje prihoda u odnosu na prošlu godinu dolazi do većeg broja posjetitelja. Povećanje posjećenosti se uočava nakon povratka (punjenja) jezera.
* Ostale pomoći i darovnice (za program pripravništvo i prijenosi između prorač. korisnika istog proračuna izvršenje od 100,61 %. Prihodi se odnose na sufinanciranje zapošljavanja za stjecanje prvog radnog iskustva / pripravništva. Prihodi se također odnose i na prijenose između proračunskih korisnika istog proračuna za energetsku obnovu pomoćne zgrade te uplata sredstava koja su nam uplaćena od strane Agencije za plaćanje u poljoprivredi, ribarstvu i ruralnom razvoju za uređenje staza oko Trakošćanskog jezera II etapa građenja.
* Ostali prihodi – izvršenje od 130,95 % a odnosi se na prefakturirane troškove za najam reklamnog panoa.

Planirani rashodi po tekućem planu za 2024. iznose 2.013.650,00 €, a sastoje se od:

* Rashodi za zaposlene (plaće, doprinosi te ostali rashodi za zaposlene)

Plaće su povećane zbog nove Uredbe o nazivima radnih mjesta, uvjetima za raspored i koeficijentima za obračun plaće u javnim službama. Također zaposleno je 9 novih zaposlenika. Ostali rashodi koji su isplaćeni su: 2 jubilarne nagrade, neiskorišteni godišnji odmor, bonus za uspješnost u radu, uskrsnica, dar za djecu, otpremnina, naknada za bolest. Povećani su i troškovi za prijevoz zbog zapošljavanja većeg broja zaposlenika.

* Materijalni rashodi ( službena putovanja, energija, održavanja, usluge…)

Povećani su troškovi sredstva za čišćenje zbog većeg broja posjetitelja u dvorac te zbog većeg broja zaposlenika. Nabavljano je više materijala za postavljanje izložbi i nabavka dijelova za strojeve koje koriste naši tehnički djelatnici za održavanje parka.

Kod tekućeg i investicijskog održavanja troškovi su zbog sanacije postojećeg stepeništa prema dvorcu te uređenje staza od upravne zgrade do dvorca i kapelice.

Tiskani su brojni materijali za izložbe. Tijekom godine bila su razna medijska oglašavanja, objava na društvenim mrežama.

* Financijski rashodi ( platni promet) – naknada za kartice, te naknade za platni promet koje naplaćuje banka.
* Rashodi za nabavku nefinancijske imovine – dovršetak radova na uređenje južnog dijela staze oko jezera IV etapa građenja. Nabavljena su računala te namještaj za nove zaposlenike. Nabavljen je novi sustav za naplatu ulaznica za park i dvorac. Dodatni radovi na građevinskom objektu – energetska obnova pomoćne zgrade Dvora Trakošćan.

Izvršenje plana u odnosu na tekući plan iznosi 1.983.590,27 odnosno 98,51 %.

Svi rashodi Dvora Trakošćan klasificirani su u službu kulture – 082

**Prijenos sredstava:**

|  |  |  |
| --- | --- | --- |
| **Izvor** | **Donos** | **Odnos** |
| **31** | **197.922,26 €** | **133.762,86 €** |
| **43** | **210.629,25 €** | **118.129,62 €** |
| **52** | **9.819,46 €** | **42.085,64 €** |
| **61** | **3.505,42 €** | **3.505,42 €**  |
| **71** | **13.244,85 €** | **13.244,85 €**  |

**POSEBNI DIO**

U posebnom dijelu je prikazano izvršenje financijskog plana rashoda po aktivnostima i po izvorima financiranja. Za administraciju i upravljanje planirani rashodi su 1.447.077 €, a izvršeno je 1.417.017,70 €, što iznosi 97,92 % godišnjeg plana. Administracija i upravljanje je financirana iz izvora 11, 31, 43 i 52.

Za programsku djelatnost planirani rashodi iznose 566.573,00 € , a izvršeno je 566.572,51 €, što iznosi 100 % godišnjeg plana. Programska djelatnost je planirana iz izvora 11.

**Rashodi izvora financiranja – izvor 11 – administracija i upravljanje**

* Odnose se na rashode za zaposlene, te su oni izvršeni u iznosu od 517.398,20 € , odnosno 98,44 % u odnosu na tekući plan . Povećanje troškova za zaposlene u odnosu na isto razdoblje prošle godine je zbog novih zapošljavanja. U 2024. godini zaposleno je novih 9 djelatnika. Također povećane su i plaće zbog nove Uredbe o nazivima radnih mjesta, uvjetima za raspored i koeficijentima za obračun plaće u javnim službama od 01.03.2024., Zakona o plaćama u državnoj službi i javnim službama – stupio na snagu 01.01.2024., Pravilnik o unutarnjem ustrojstvu i načinu rada muzeja Dvor Trakošćan – stupio je na snagu 07.02.2024. te Pravilnika o I. izmjeni Pravilnika o unutarnjem ustrojstvu i načinu rada muzeja Dvor Trakošćan – primjenjuje se od 01.10.2024. Također od 01.10.2024.promijenjen je koef. kustosima u voditelje ustrojstvenih jedinica.
* Odnose se na materijalne rashode koji iznose 122.558,40 €. Izvršenje iznosi 97,46 % u odnosu na tekući plan. Najveći rashodi kod materijalnih rashoda su troškovi naknade za prijevoz za zaposlenike, troškovi energije, te troškovi ostalih usluga ( zaštitarske usluge).

**Rashodi izvor financiranja – izvor 11 – muzejska galerijska djelatnost**

**Kroz programsku djelatnost izvršeni su sljedeći programi:**

**Izložba: Tko tu koga ženi i zašto**

Izložba govori o ugovorenom braku kao važnom elementu širenja posjeda, ugleda i moći u feudalnom razdoblju s posebnim osvrtom na obitelj Drašković i njihove ženidbene veze. Na izložbi su bili izloženi portreti i rodoslovlja iz fundusa Dvora Trakošćan, Hrvatskog povijesnog muzeja i Muzeja za umjetnost i obrt. Troškovi se odnose na: dizajn i postavu izložbe, transport , prijevode, izrada multimedijalne aplikacije sa igrom, izvedba postava, multimedijalna oprema, tisak kataloga, … Izložba je bila postavljena u dvorcu Trakošćan. Realizirano je 24.330,00 € od 24.330 €.

**Proslava 70. god. muzeja**

Povodom 70 godišnjice Muzeja bio je organiziran zabavni event za uzvanika i posjetitelje te marketinška i PR kampanja za promociju Dvorca Trakošćan. Provedena su promotivna oglašavanja, billboard oglašavanja, nastup glazbenika i instalacija svijetla i glazbe na pročelju dvorca. Troškovi se odnose na: organizacija zmajskog eventa, , instalacija svjetlo i zvuk, nastup glazbenika, oglašavanje, usluge tiska. Realizirano je 10.664,07 € od 10.686,00 €.

**Edukativni programi**

Odrađene su radionice ( mali detektivi, zmaj, vještica i tajni prolaz, radionica kaligrafije, heraldička radionica), glazbeni nastupi , gostovanje kazališnih predstava. Realizirane su igre potrage u sklopu radionica. Prikazana je „Priča o haljini“ koja tematizira žensku stranu dvorca i kroz edukaciju je bila prikazana ženska moda od renesanse do kraja 19. stoljeća, uz edukativnu radionicu Darije Prše. Realizirano je 19.773,95 € od 19.767,00 €.

**Izložba: „ Žene u samostanu“**

Izložba se organizirala u suradnji s Muzejom Arouca koji je smješten u opatiji svetog Bartolomeja. Organizirano je gostovanje izložbe iz Portugala. Na izložbi su prikazane najvažnije žene u redovničkom životu ovog samostana, bilo da su one bile opatice i vlasnice koje su najviše pridonijele njegovom rastu i bogatstvu. Izložba je bila postavljena u polivalentnoj dvorani dvorca Trakošćan. Partneri koji su bili na izložbi su: Muzej Arouca, Samostan Arouca, Portugalski javni zavod za kulturnu baštinu, Općina Arouca te Kraljevska bratovština kraljice Svete Mafalde. Realizirano je 3.817,80 € od 3.818,00 €.

**Međunarodne konferencije**

Korisnici su sudionici foruma i konferencija, a posebna ciljna skupina su ravnatelji muzeja u srednji menadžment. U sklopu tog programa ravnateljica i stručni djelatnici posjetili su muzej u Beču. Također u Trakošćanu u travnju organizirana je konferencija foruma muzealaca na temu: Kako smanjiti rizike prilagodljivim modelima upravljanja u području jačanja kapaciteta, brendiranja i prikupljanja sredstava za muzejske investicije. Ravnateljica je tijekom 2024. bila član obrazovne delegacije RH koja je s ciljem promicanja međunarodne suradnje u području kulture i obrazovanja posjetila 3 kineska grada Peking, Jinan i Šangaj s ciljem razmjene izložbi. Ravnateljica je u lipnju sudjelovala na Generalnoj skupštini ICOM-a u Marseilleu. Također u srpnju ravnateljica je sudjelovala na stručnoj konferenciji u Skopju u muzeju VMRO. Utrošeno je 6.504,65 € od 6.505,00 €.

**Konzervatorsko-restauratorski zahvat na zidnim tapetama iz druge polovice 19. st. , mala biblioteka Dvora Trakošćan**

Prema izvršenom pregledu od strane stručnjaka iz Državnog arhiva i Hrvatskog restauratorskog zavoda, tapete su u lošem stanju s prisutnim raznim vrstama oštećenja. Restauratorica Valentina Meštrić provela je zahvate na restauraciji. Kolegica je prisustvovala u konferenciji u Berlinu gdje stekla dodatna potrebna znanja za provođenje zahvata. Nabavljen je potreban materijal za konzervaciju i restauraciju. Nabavljeni su potrebni uređaji za konzervaciju i restauraciju tapeta. Sklopljen je Ugovor o djelu za pružanje savjetodavnih usluga. Vanjski suradnik iz Austrije proveo je dio radova na restauriranju tapeta. Utrošeno je 20.066,37 € od 20.049,00 €.

**Rebrending i redizajn web stranice**

Dvor Trakošćan ima zastarjelu, vizualno neatraktivnu i multimedijalno neusklađenu mrežnu stranicu na kojoj posjetitelji ne mogu dobiti relevantne podatke o programima, vrijednostima baštinskog kompleksa te pristupiti digitaliziranim zbirkama muzeja. Provedene aktivnosti: fotografirane su umjetnine i interijer dvorca za potrebe izrade nove web stranice. Izrađen je novi vizualni identitet muzeja. Izvršena je intervencija te je dizajnirana i oblikovana nova web stranica muzeja. Nabavljena je oprema. Utrošeno je 17.450,00 € od 17.450,00 €.

**Knjiga „Djela vojne tematike u dvorcu „Trakošćan“ Vojnici grofa Josipa Kazimira Draškovića**

Priređena je, tiskana i promovirana publikacija „Vojnici grofa Josipa Kazimira Draškovića – katalog likovnih djela vojne tematike iz 18. st. U Dvoru Trakošćan. Izrađene su recenzije za katalog. Pripremljene su i uređene geografske karte za katalog. Fotografirane su umjetnine za katalog. Prevedeni su tekstovi iz kataloga na engleski i njemački katalog. Katalog je promoviran na Interliberu. Dizajnirani su i tiskani plakati i deplijani za katalog. Utrošeno je 20.200,00 € od 20.200,00 €.

**Sanacija stepeništa i staza u perivoju**

U trakošćanskom perivoju, uz pristupnu spiralnu stazu, do dvorca vodi drveno stepenište. Taj je važan komunikacijski smjer za posjetitelje muzeja zadnji puta je saniran prije 24 godine. Provedene aktivnosti : izrađen je troškovnik za sanaciju stepeništa. Tvrtka TTG d.o.o. izvodila je radova se sanaciji. Obavljeni su stručni i arheološki nadzor nad radovima. Izrađen je glavni projekt Uređenju staza u perivoju dvorca Trakošćan te za uređenje staza do kapelice Sv. Križa. Tvrtka Tarac obavila je građevinske radove. Nad radovima obavljen je stručni i arheološki nadzor.

**Sufinanciranje energetske obnove pomoćne zgrade Dvora Trakošćan**

Proveden je postupak javne nabave te je s tvrtkom Vodoprivreda – Zagorje d.o.o. sklopljen Ugovor o izvođenju radova energetske obnove pomoćne zgrade Dvora Trakošćan s rokom izvršenja 13 mjeseci od uvođenja u posao. Do sada su ispostavljene 3 situacije. Sklopljeni su ugovori za usluge stručnog nadzora i koordinatora zaštite na radu, Ugovor o obavljanju projektantskog nadzora, Ugovor o obavljanju poslova poslovnog savjetovanja u vezi uvođenja i upravljanja projektom. Izrađena je privremena ploča i ostali potrebni promidžbeni materijal.

**Rashod izvora financiranja – izvor 31 -administracija i upravljanje ostali izvori**

* Odnosi se na rashode ostalih usluga točnije zaštitarske usluge. Izvršene plana je 77,92 % u odnosu na tekući plan. Odnosi se na rashode na uređenju kulturnog dobra u iznosu od 162.508,43 € odnosno 94,20 % izvršenja godišnjeg plana. Troškovi se odnose na uređenje južnog dijela staze oko jezera (IV etapa građenja), nastavak radova iz prethodne godine. Trošak je financiran iz viška prihoda (donosa) u 2024. godinu. Također u ovom izvori planiran je i dio troškova za uređenje pješačke staze do kapele Sv. Križa.

**Rashod izvora financiranja – izvor 43 – administracija i upravljanje ostali izvori**

* Ovi rashodi iznose 483.653,63 € što je izvršenje od 99,31 % tekućeg plana za 2024.

Odnosi se na rashode za plaće koja se isplaćuje kao dodatak na rad subotom/nedjeljom te blagdanom i praznikom na plaću za jednu pripravnicu za dežurstvo. Plaće u naravi odnosi se na troškove nabave svečane odjeće i obuće za zaposlenike zbog poslova na dežurstvima vikendima na temelju Pravilnika o radnoj odjeći i zaštitnoj opremi.

Materijalni rashodi odnose se na nabavku uredskog materijala, sredstva za čišćenje, razni rezervni dijelovi za našu opremu i strojeve, trošak energije (el. energija, plin, gorivo), razne usluge (telefon, internet, komunalne usluge, zaštitarske usluge…). Također u ovu skupini pripadaju i troškovi održavanja sjednica Upravnog vijeća, premije osiguranja (vozila, imovine, zaposlenika…), reprezentacija i razne članarine.

Dio troškova odnosi se i na organizaciju izložbi, izdavanje knjige, troškovi održavanja radionica, organizacija i sudjelovanje na konferencijama, proslava 70 godina muzeja, konzervatorsko – restauratorske radove te izrada nove web stranice.

Financijski rashodi odnose se na rashode koje banka naplaćuje za razne naknade.

Također u ovoj skupini nalaze se i troškovi za uređenje južnog dijela staze oko jezera (IV etapa građenja). Trošak je također financiran iz viška prihoda (donosa) u 2024.godinu.

**Rashod financiranja – izvor 52 - administracija i upravljanje ostali izvori**

* Rashod se odnosi na trošak plaće za pripravnicu, doprinosa za zdravstveno osiguranje te naknade za prijevoz. Rashod se odnosi i na troškove za Energetsku obnovu prizemne zgrade. Rashod se odnosi na troškove uređenja južne staze oko jezera IV etapa građenja.

**Posebni izvještaj Dvora Trakošćan**

Temeljem Pravilnika o korištenju sredstva Europske unije NN 44/2024 obrazloženjem navodimo u tekstu kako slijedi:

1. Temeljem Ugovora o financiranju koji je potpisan sa Agencijom za plaćanje u poljoprivredi, ribarstvu i ruralnom razvoju na temelju provedbe Podmjere 8.5. „Potpora za ulaganje u poboljšanje otpornosti i okolišne vrijednosti šumskih ekosustava“- provedba tipa operacije 8.5.2 „Uspostava i uređenje poučnih staza, vidikovaca i ostale manje infrastrukture“ procijenjeni iznos potpore iznosio je 98.745,77 €.

 Na temelju Odluke o isplati od 23.02.2024. Agencije za plaćanje u poljoprivredi, ribarstvu i ruralnom razvoju isplaćena su nam sredstva u iznosu od 58.952,15 €.

Iznos potpore od 58.952,15 € na temelju Obavijesti Agencije za plaćanje u poljoprivredi, ribarstvu i ruralnom razvoju od 03.04.2024, knjižen je konto 6394 Kapitalni prijenosi između proračunskih korisnika istog proračuna temeljem prijenosa EU sredstava izvor 52.

 Nakon doznake sredstva i nakon Odluka o ispravku rezultata poslovanja izvršena je korekcija viška prihoda na način da se izvor financiranja 43 povećanja za iznos od 58.952,15 €, a izvor financiranja 52 smanji za isti iznos iz tog razloga jer su troškovi za te radovi isplaćeni iz izvora financiranja 43., a trebali su biti sa izvora 52.

Radovi su knjiženi na konto 4219 Ostali nespomenuti građevinski objekti, te po završetku projekta proknjižen je novi građevinski objekt.

1. Temeljem Ugovora o dodijeli bespovratnih sredstava za projekte koji se financiraju iz nacionalnog plana oporavka i otpornosti za projekt NPOO.C6.1.R1-I3.01.0022 Energetska obnova zgrada sa statusom kulturnog dobra, a temeljem Odluke vlade RH sustavu upravljanja i praćenja provedbe aktivnosti u okviru Nacionalnog plana oporavka i otpornosti RH 2021.-2026. (verzija 2.0) od 08.07.2021. ministrica kulture i medija donosi Odluku o financiranju od 322.643,83 € bespovratnih sredstava za Energetsku obnovu pomoćne zgrade Dvora Trakošćan.

Dvor Trakošćan nadoknadu sredstava ostvaruje po sistemu na temelju zaprimljenih računa za isporučene proizvode, radove ili usluge koje smo zaprimili. Zahtjevom za nadoknadu sredstava isplaćeno nam je :

* 19.115,50 € 10.06.2024. na kontu 6394 Kapitalni prijenosi između proračunskih korisnika temeljem prijenosa EU sredstava, izvor 52).
* 34.900,51 € 20.12.2024. na kontu 6394 Kapitalni prijenosi između proračunskih korisnika temeljem prijenosa EU sredstava, izvor 52).

Nakon doznake sredstva i nakon Odluka o ispravku rezultata poslovanja izvršena je korekcija viška prihoda na način da se izvor financiranja 43 povećanja za iznos od 16.865,50 €, a izvor financiranja 52 smanji za isti iznos iz tog razloga jer su troškovi za te radovi isplaćeni iz izvora financiranja 43., a trebali su biti sa izvora 52, a ostatak od 37.150,51 € ispravio se temeljnicom jer su rashodi iz iste godine.

Radovi se knjiže na konto 4511 Dodatna ulaganja na građevinskim objektima. Po završetku projekta biti će povećana vrijednost objekta.

Dvor Trakošćan nema sljedećih izvještaja:

* Izvještaj o korištenju proračunske zalihe
* Izvještaj o zaduživanju na domaćem i stranom tržištu novca i kapitala
* Izvještaj o danim zajmovima i potraživanjima po danim zajmovima
* Izvještaj o danim jamstvima i plaćanjima po protestnim jamstvima

**Izvještaj o stanju potraživanja i obveza na dan 31.12.2024.**

Dvor Trakošćan na dan 31.12.2024. iznose: 15.615,35 €

* Potraživanja za upravne i administrativne pristojbe, pristojbe po posebnim propisima i naknade u iznosu od 2.923,00 €
* Potraživanje za prihode od prodaje robe te pruženih usluga u iznosu od: 11.366,50 €
* Potraživanje za kazne i upravne mjere te ostale prihode u iznosu od 1.325,85 €

Obveze sa stanjem 31.12.2024. iznose 168.764,33 €:

* Obveze za zaposlene (šifra 231) u iznosu od 59.188,03 €, odnosi se na plaće za sve zaposlenike, povećanje u odnosu na prošlu godinu zbog većeg broja zaposlenih ove godine.
* Obveze za materijalne rashode (šifra 232) u iznosu od 61.019,61 € odnosi se na troškove režija, usluga i ostalih rashoda. Povećanje u odnosu na prošlu godinu je povećanje cijena ali i povećanje troškova zbog većeg broja zaposlenih.
* Obveze za financijske rashode u iznosu od 202,27 € odnosi se na troškove bankarskih naknada.
* Ostale tekuće obveze (šifra 239) u iznosu od 46.255,44 € odnose se na obveze za porez na dodanu vrijednost, obveze za predujmove – uplate koje smo zaprimili po ponudama, obveze za jamčevine koje smo zaprimili u postupku javne nabave.
* Obveze za nefinancijsku imovinu u iznosu od 2.098,98 € odnosi se na trošak uredskog namještaja i troškovi vezni za radove na energetskoj obnovi pomoćne zgrade Dvora Trakošćan.

**Dvor Trakošćan nema potencijalnih obveza po osnovi sudskih sporova.**

Klasa: 400-02-25/01/1

Urbroj: 2186-13-2-02-25-1

U Trakošćanu, 07.03.2025.

Bilješke sastavila: Ravnateljica:

Tanja Ferčec dr.sc. Goranka Horjan